O roz ye a simient d'a Oryza sativa. Se tracta d'un cerial considerato como alimento basico en muitas culturas culinarias (en especial a cocina asiatica), asinas como en bellas partis d'America Latina.[1] O suyo grano corresponde a o segundo cerial más producito d'o mundo, dimpués d'o panizo.[2] Debito a que o panizo ye producito ta atros muitos propositos que o consumo humán, se puet decir que o roz ye o cerial más important ta l'alimentación humana, y que contribuye de traza muit efectiva a l'aporte calorico d'a dieta. O roz ye responsable de l'aporte calorico d'una cinquena parti d'as calorías consumitas en o mundo por os sers humans.[3] Dende l'anyo 2008 s'ha feito un racionamiento en bells países debito a la carestía d'o roz.[4] En países como Bangladesh y Campuchia puet plegar a estar quasi as tres quatrenas partis d'a alimentación d'a población.[5]